MUISTIO

SOAMK Sosiaalialan ylempi työryhmä 2021-2023

Tapaamisaika: 8.11.2021 klo 14.30-15.45 Teams

Läsnä:

Niina Pietilä, Metropolia; Tiina Hautamäki, Seamk; Kirsi Moisanen Kamk; Eeva Timonen-Kallio, Turku AMK; Satu Vaininen, Samk; Tarja Tapio, Jamk; Pirjo Turunen, Savonia

Poissa:

Katja Valkama, Seamk; Merja Sinkkonen, Tampereen AMK; Leena Viinamäki, Lapin AMK; Camilla Strandell-Laine, Novia

1. Valittiin SOAMK sosiaalialan ylemmän työryhmän puheenjohtajaksi ja työryhmän vetäjäksi Niina Pietilä. Nimettiin sihteeriksi tähän kokoukseen Tiina Hautamäki.
2. Keskusteltiin siitä, että työryhmä tulee valitsemaan merkittävät tavoitteet, mihin työryhmän tulisi tarttua ja mihin ryhdytään. Tuotiin esille tavoitteiden määrittämisen lähtökohdaksi, että lisätään keskinäistä tietoisuutta siitä, mitä eri tutkinto-ohjelmissa on meneillään. Voidaan tuoda esille alueellisia eroja, yhteisiä ja erilaisia elementtejä, strategisia ratkaisuja ja suunnitella, millaista yhteistyötä voitaisiin tehdä sekä selkiytetään ja hyväksytään työryhmän keskeiset tavoitteet (ks. 8.9.2021 muistiosta tavoitteita koskevat ideat).
3. Keskusteltiin ylemmän amk-koulutuksen yhteisistä kompetensseista. Tuotiin esille kysymys, mitkä ovat yamk sosionomien kompetensseja ja onko niissä mukana ydinosaamisen käsite. Millaisia erilaisia linjauksia eri amk:ssa on. Käytiin läpi yamk-tutkintojen yhteiset kompetenssit, jotka ovat: oppimaan oppiminen, työelämässä toimiminen, eettisyys, kestävä kehitys, kansainvälisyys ja monikulttuurisuus sekä ennakoiva kehittäminen. Kestävä kehitys on uusi kompetenssi. Se on sosiaalialan kannalta tärkeä kompetenssi, kuten myös eettisyys. Niillä on yhteys ennakoivaan kehittämiseen ja siihen, että luodaan eettisesti kestäviä tulevaisuuden kehittämiskohteita. Sosiaalisuuden ja kestävän kehittämisen yhteys on olennainen tarkastelun kohde työryhmälle. Jatkossa voidaan miettiä, miten kompetenssit, kuten kestävä kehitys ja eettisyys ovat osa sosiaalialan opetussuunnitelmia. Keskusteltiin siitä, että voisiko kestävä kehitys olla sellainen kompetenssi, jonka ympärille lähdettäisiin luomaan yhteistä sosiaalialan yamk-opintojaksoa.

Tuotiin esille Sotetie hanke, jota Savonia amk organisoi. Päivi Tikkanen on hankkeen projektipäällikkö. Hankkeessa on kestävän kehityksen näkökulma. Hankkeen tuloksia esitellään loppuseminaarissa 10.11.2021. Ehdotettiin, että voitaisiin kysyä hankkeen esittelyä työryhmän tapaamiseen. <https://blogi.savonia.fi/sotetie/>

1. Sovittiin työryhmän konkreettisesta aloituksesta, että seuraavassa työryhmän tapaamisessa esitellään sosiaalialan eri yamk-koulutuksia. Sosiaalialan yamk-tutkintojen esittelyjen kautta päästään tarkastelemaan ja keskustelemaan kompetensseista. Saadaan selville sosiaalialan yamk-koulutuksen valtakunnallista kokonaiskuvaa ja ymmärrystä siitä, mitä tutkinnot sisältävät. **Työryhmän jäsenet esittelevät seuraavassa tapaamisessa edustamansa amk:n sosiaalialan yamk-tutkinnon keskeisen idean ja rakenteen. Esityksen pituus 5 min.** Seuraavassa tapaamisessa esitysten lisäksi keskustellaan tutkintorakenteiden yhtäläisyyksistä ja eroista, tavoitteista ja kompetensseista. Suunnitellaan myös työryhmän viestintää. Tuotiin esille Sosiaalialan amk verkoston sivusto ja se, että työryhmän muistiot tallennetaan verkoston sivuille: <https://www.sosiaalialanamkverkosto.fi/alatyoryhmat/>

Keskusteltiin työryhmän kokousten määrästä ja sovittiin, että työryhmä voisi kokoontua 2-3 kertaa lukukauden aikana. Puheenjohtaja laatii Doodle-kyselyn kevään 2022 kokouksien ajankohtien sopimiseksi. **Seuraava työryhmän tapaaminen on torstaina 16.12. klo 9-12** (Teams).